विश्वासः हेच् आर्
डा हेच्. आर्. विश्वासः कश्चन संस्कृतविद्वान्। सः मङ्गलूरुनगरे वसति। एस् एल् भैरप्पस्य आवरणम् इत्युपन्यासस्य अनुवादार्थं (कन्नडतः संस्कृतम् प्रति)केन्द्रसाहित्यअकाडमीपुरस्कारं प्राप्तवान्। विश्वासः संस्कृतान्दोलने सक्रियः वर्तते। पञ्च वर्षाणि संस्कृतमासपत्रिकायाः सम्भाषणसन्देशस्य सम्पादकः अपि आसीत्। विश्वसंस्कृतपुस्तकमेलायाः कार्यकारिगणसदस्यः, संस्कृतभारत्याः अखिलभारतप्रकाशनप्रमुखश्च आसीत्। राष्ट्रियसंस्कृतसंस्थानस्य संस्कृतसम्भाषणपाठानां पाठकः अपि आसीत्। ते पाठाः ज्ञानदर्शनवाहिन्यां डिडि भारतीवाहिन्यां च प्रसारिताः। होसदिगन्त इति कन्नडपत्रिकायां सङ्गत इति साप्ताहिकं लेखं लिखति स्म। ५ कक्ष्यातः ७ कक्ष्यापर्यन्तं संस्कृतपाठ्यचर्यारचनसमितौ विश्वासः कार्यम् अकरोत्। विश्वासः कुवेम्पुविश्वविद्यालयतः एम्. ए पदवीं प्राप्तवान्। सः विद्वत्पदवीधरश्च वर्तते। आवरणम् इत्यस्य कन्नडभाषायाः उपन्यासस्य संस्कृतानुवादः विश्वासेन कृतः २००८ तमे नवम्बर् मासे प्रकाशितः तस्य मत्ते होत्तितु हीब्रू हणते इति कन्नडभाषापुस्तकम् जि. वेङ्कटसुब्बय्येन लोकाय अर्पितम्। and was briefly on the best-seller list in 2006. एस् एल् भैरप्पस्य पर्व इति उपन्यासः अपि विश्वासेन संस्कृतेन अनूदितः, २०१२ तमे वर्षे प्रकाशितः. २०१३ तमे वर्षे साहित्यअकाडेमीबालसाहित्यपुरस्कारं मार्जालस्य मुखं दृष्टम् इत्युपन्यासग्रथनाय प्राप्तवान्।